
ΤΕΥΧΟΣ ΔΕΥΤΕΡΟ 


Αρ 


. Φύλλου 2192 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Επιδότηση της μαθητείας/πρακτικής άσκη¬ 
σης των μαθητών των ΕΠΑ.Σ μαθητείας του 
ν. 3475/2006, που θα απασχοληθούν στο δημό¬ 
σιο, σε φορείς του Δημοσίου Τομέα, σε επιχειρή¬ 
σεις Οργανισμών Τοπικής Αυτοδιοίκησης (Ο.Τ.Α.), 
σε ιδιωτικές επιχειρήσεις ή εκμεταλλεύσεις, σε συ¬ 
νεταιρισμούς, σε σωματεία κ.τ.λ. το έτος 2017 και 
συμπλήρωση της αριθμ. 29378/408/26-6-2015 
κοινής υπουργικής απόφασης (Β' 1275). 

2 Καθορισμός προσωρινών θέσεων εργασίας κρα¬ 
τουμένων στο Κατάστημα Κράτησης Μαλανδρίνου. 

3 Άδεια ίδρυσης Σχολής βυζαντινής μουσικής με 
την επωνυμία «Σ.Β.Μ.Ι.Ν. ΑΓΙΑΣ ΜΑΡΙΝΗΣ ΑΝΩ 
ΙΛΙΣΙΩΝ». 


ΑΠΟΦΑΣΕΙΣ 

Αριθμ. 28672/454 (1) 

Επιδότηση της μαθητείας/πρακτικής άσκη¬ 
σης των μαθητών των ΕΠΑ.Σ μαθητείας του 
ν. 3475/2006, που θα απασχοληθούν στο δημό¬ 
σιο, σε φορείςτου ΔημοσίουΤομέα, σε επιχειρή¬ 
σεις ΟργανισμώνΤοπικής Αυτοδιοίκησης (Ο.Τ.Α.), 
σε ιδιωτικές επιχειρήσεις ή εκμεταλλεύσεις, σε συ¬ 
νεταιρισμούς, σε σωματεία κ.τ.λ. το έτος 2017 και 
συμπλήρωση της αριθμ. 29378/408/26-6-2015 
κοινής υπουργικής απόφασης (Β' 1275). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ - 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις της παρ. 2 του άρθρου 10 του 
ν. 1346/1983 «Τροποποίηση και συμπλήρωση διατάξε¬ 
ων της εργατικής νομοθεσίας και ρύθμιση διαφόρων 
θεμάτων» (Α' 46). 


2. Τις διατάξεις της παραγράφου 2 του άρθρου 18 του 
ν. 3475/2006 «Οργάνωση και λειτουργία της δευτερο¬ 
βάθμιας επαγγελματικής εκπαίδευσης και άλλες διατά¬ 
ξεις» (Α' 146). 

3. Τις διατάξεις του άρθρου 40 του ν. 849/1978 «Περί 
παροχής κινήτρων διά την ενίσχυσιν της περιφερειακής 
και οικονομικής αναπτύξεως της Χώρας» (Α' 232), όπως 
συμπληρώθηκε με το άρθρο 8 του ν. 2129/1993 «Αύξηση 
συντάξεων και άλλες διατάξεις» (Α' 57) και ισχύει. 

4. Τις διατάξεις του άρθρου 1 παρ. 6 του ν. 1256/1982 
«Για την πολυθεσία, την πολυαπασχόληση και την καθι¬ 
έρωση ανωτάτου ορίου απολαβών στο δημόσιο τομέα 
καθώς για το Ελεγκτικό Συνέδριο, το Νομικό Συμβούλιο 
του Κράτους και άλλες διατάξεις» (Α' 65), του άρθρου 
51 του ν. 1892/1990 «Για τον εκσυγχρονισμό και την 
ανάπτυξη και άλλες διατάξεις» (Α' 101), του άρθρου 14 
του ν. 2190/1994 «Σύσταση ανεξάρτητης αρχής για την 
επιλογή προσωπικού και ρύθμιση θεμάτων διοίκησης» 
(Α' 28), του άρθρου 1 του ν. 2527/1997 «Τροποποίηση 
και συμπλήρωση διατάξεων του ν. 2190/1994 και άλλες 
διατάξεις» (Α' 206). 

5. Τις διατάξεις του άρθρου 10 του ν. 1545/1985 «Εθνι¬ 
κό σύστημα προστασίας από την ανεργία και άλλες δι¬ 
ατάξεις» (Α' 91). 

6. Τις διατάξεις του άρθρου πρώτου της υποπαραγρά- 
φου ΙΑ.11 «Νέο σύστημα διαμόρφωσης νόμιμου κατώ- 
τατου μισθού και κατώτατου ημερομίσθιου για τους 
εργαζομένους ιδιωτικού δικαίου όλης της χώρας» του 
ν. 4093/2012 «Έγκριση Μεσοπρόθεσμου Πλαισίου Δη¬ 
μοσιονομικής Στρατηγικής 2013-2016 - Επείγοντα Μέτρα 
Εφαρμογής του ν. 4046/2012 και του Μεσοπρόθεσμου 
Πλαισίου Δημοσιονομικής Στρατηγικής 2013-2016» 
(Α' 222). 

7. Τις διατάξεις του άρθρου 46 του ν. 4186/2013 «Ανα¬ 
διάρθρωση της Δευτεροβάθμιας Εκπαίδευσης και άλλες 
διατάξεις» (Α' 193). 

8. Τις διατάξεις του άρθρου 20 και της παραγράφου 3 
του άρθρου 77 του ν. 4270/2014 «Αρχές δημοσιονομικής 
διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις» 
(Α' 143). 

9. Τ ις διατάξεις του ν. 4314/2014 «Α) Γ ια τη διαχείριση, 
τον έλεγχο και την εφαρμογή αναπτυξιακών παρεμβά¬ 
σεων για την προγραμματική περίοδο 2014-2020, Β) Εν- 

σωμάτωση της Οδηγίας 2012/17 του Ευρωπαϊκού Κοι¬ 
νοβουλίου και του Συμβουλίου της 13ης Ιουνίου 2012 
(ΕΕ Ε 156/16.6.2012) στο ελληνικό δίκαιο, τροποποίηση 
του ν. 3419/2005 (Α' 297) και άλλες διατάξεις» (Α' 265), 
και ιδίως η παράγραφος 4 του άρθρου 28. 

10. Τις διατάξεις του άρθρου 27 του ν. 4320/2015 
«Ρυθμίσεις για τη λήψη άμεσων μέτρων για την αντιμε¬ 
τώπιση της ανθρωπιστικής κρίσης, την οργάνωση της 
Κυβέρνησης και των κυβερνητικών οργάνων και λοιπές 
διατάξεις» (Α' 29). 

11. Τις διατάξεις του άρθρου 66 του ν. 4386/2016 «Ρυθ¬ 
μίσεις για την έρευνα και άλλες διατάξεις» (Α' 83). 

12. Τις διατάξεις των άρθρων 1 και 2 του β.δ. 3/6 1952 
«Περί εκπαιδεύσεως μαθητών - τεχνιτών» (Α' 157). 

13. Το β.δ. 405/1971 «Περί οργανώσεως, συγκροτήσε- 
ως και λειτουργίας των υπηρεσιών του ΟΑΕΔ» (Α' 123) 
και τον ν. 2956/2001 «Αναδιάρθρωση ΟΑΕΔ και άλλες 
διατάξεις» (Α' 258), όπως ισχύουν. 

14. Το ν.δ. 356/1974 «Περί Κώδικος Εισπράξεως Δημο¬ 
σίων Εσόδων» (Α' 90), όπως ισχύει. 

15. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά όργανα» που κυρώθηκε με 
το άρθρο πρώτο του π.δ. 63/2005 (Α' 98). 

16. Τις διατάξεις της παραγράφου 2 του άρθρου 11 
του π.δ. 113/2010 «Ανάληψη υποχρεώσεων από τους 
διατάκτες» (Α' 194). 

17. Το π.δ. 113/2014 «Οργανισμός Υπουργείου Εργα¬ 
σίας και Κοινωνικής Αλληλεγγύης» (Α' 180). 

18. Το π.δ. 114/2014 «Οργανισμός Υπουργείου Παιδεί¬ 
ας και θρησκευμάτων» (Α' 181). 

19. Το π.δ. 116/2014 «Οργανισμός Υπουργείου Ανά¬ 
πτυξης και Ανταγωνιστικότητας» (Α' 185), όπως ισχύει. 

20. Το π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων». (Α' 208) 

21. Τις διατάξεις του π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» 
(Α' 210). 

22. Την αριθμ. 1016784/1299-25/0016/26-02-1997 
απόφαση του Υπουργού Οικονομικών «Είσπραξη εσό¬ 
δων υπέρ τρίτων από τις Δημόσιες Οικονομικές Υπηρε¬ 
σίες» (Β' 120), όπως ισχύει. 

23. Την αριθμ. 40041/12-04-2007 κοινή απόφαση των 
Υπουργών Εθνικής Παιδείας και Θρησκευμάτων και Απα¬ 
σχόλησης και Κοινωνικής Προστασίας «Μετατροπή των 
Τεχνικών Επαγγελματικών Εκπαιδευτηρίων (ΤΕΕ) μαθη¬ 
τείας Α' Κύκλου του ΟΑΕΔ σε Επαγγελματικές Σχολές 
(ΕΠΑΣ) μαθητείας του ΟΑΕΔ» (Β' 639). 

24. Την αριθμ. 14053/ΕΥΣ 1749/2008 απόφαση του 
Υπουργού Οικονομίας και Οικονομικών με θέμα «Υπουρ¬ 
γική απόφαση συστήματος διαχείρισης» (Β' 540), όπως 
τροποποιήθηκε και ισχύει. 


25. Την αριθμ. Υ1/22-09-2015 απόφαση του Πρωθυ¬ 
πουργού «Καθορισμός σειράς τάξης των Υπουργείων» 
(Β' 2076). 

26. Την αριθμ. Υ56/22-10-2015 απόφαση του Πρωθυ¬ 
πουργού «Ανάθεση αρμοδιοτήτων στην Αναπληρώτρια 
Υπουργό Εργασίας, Κοινωνικής Ασφάλισης και Κοινω¬ 
νικής Αλληλεγγύης Ουρανία Αντωνοπούλου (Β' 2281). 

27. Την αριθμ. Υ197/16-11-2016 απόφαση του Πρω¬ 
θυπουργού «Ανάθεση αρμοδιοτήτων στον αναπληρωτή 
υπουργό Οικονομίας και Ανάπτυξης, Αλέξανδρο Χαρί- 
τση» (Β' 3722), όπως τροποποιήθηκε με την αριθμ. Υ226/ 
27-12-2016 απόφαση του Πρωθυπουργού «Τροποποί¬ 
ηση απόφασης ανάθεσης αρμοδιοτήτων στον Αναπλη¬ 
ρωτή Υπουργό Οικονομίας και Ανάπτυξης Αλέξανδρο 
Χαρίτση (ΦΕΚ 4233/Β728-12-2016). 

28. Την αριθμ. 201408/Υ1/25-1 1-2016 απόφαση του 
Πρωθυπουργού και του Υπουργού Παιδείας, Έρευνας 
και Θρησκευμάτων «Ανάθεση αρμοδιοτήτων στον Υφυ¬ 
πουργό Παιδείας, Έρευνας και Θρησκευμάτων, Δημήτριο 
Μπαξεβανάκη» (Β' 3818). 

29. Την αριθμ. 26385/2017 απόφαση των Υπουργών 
Οικονομίας και Ανάπτυξης, Παιδείας, Έρευνας και Θρη¬ 
σκευμάτων, Εργασίας, Κοινωνικής Ασφάλισης και Κοινω¬ 
νικής Αλληλεγγύης, και Οικονομικών «Πλαίσιο Ποιότητας 
μαθητείας» (Β' 491) όπως ισχύει. 

30. Τους κανονισμούς αριθμ. 1303/2013 και 1304/2013 
του Ευρωπαϊκού Κοινοβουλίου και του Συμβουλίου. 

31. Τη με αρ.πρωτ. € (2014)/10128 ίίηθΙ/17-12-2014 
απόφαση της Ευρωπαϊκής Επιτροπής για την έγκριση 
του Επιχειρησιακού Προγράμματος «Ανάπτυξη Ανθρώπι¬ 
νου Δυναμικού, Εκπαίδευση και Δια Βίου Μάθηση 2014- 
2020» (Κωδικός ΘΟ 20140Β05Μ9ΘΡ001), όπως ισχύει 
κάθε φορά. 

32. Το ισχύον θεσμικό και κανονιστικό πλαίσιο, εθνι¬ 
κό και κοινοτικό, που αναφέρεται στην υλοποίηση και 
διαχείριση συγχρηματοδοτούμενων πράξεων και το 
Εγχειρίδιο Διαδικασιών Διαχείρισης και Ελέγχου Συγ¬ 
χρηματοδοτούμενων πράξεων. 

33. Τη με αριθμ. 53684/ΕΥΘΥ460/18-05-2015 υπουργι¬ 
κή απόφαση με την οποία συστάθηκε η Ειδική Υπηρεσία 
Διαχείρισης του ΕΠ ΑΝΑΔ ΕΔΒΜ (Α' 948). 

34. Την αριθμ. 110427/ΕΥΘΥ/1020/20-10-2016 
(ΦΕΚ 3521/Β701-11-2016) υπουργική απόφαση με θέμα 
«Τροποποίηση και αντικατάσταση της αριθμ. 81986/ 
ΕΥΘΥ712/31.07.2015 (Β' 1822) υπουργικής απόφασης 
«Εθνικοί κανόνες επιλεξιμότητας δαπανών για τα προ¬ 
γράμματα του ΕΣΠΑ 2014 - 2020 - Έλεγχοι νομιμότη¬ 
τας δημοσίων συμβάσεων συγχρηματοδοτούμενων 
πράξεων ΕΣΠΑ 2014-2020 από Αρχές Διαχείρισης και 
Ενδιάμεσους Φορείς - Διαδικασία ενστάσεων επί των 
αποτελεσμάτων αξιολόγησης πράξεων». 

35. Την αριθμ. 59242/2196/11-1-2017 απόφαση της 
Υπουργού Εργασίας, Κοινωνικής Ασφάλισης και Κοινωνι¬ 
κής Αλληλεγγύης «Έγκριση προϋπολογισμού του Οργα¬ 
νισμού Απασχολήσεως Εργατικού Δυναμικού οικονομι¬ 
κού έτους 2017» (ΑΔΑ:60ΓΌ465Θ1 Ω-49Ω), όπως ισχύει. 

36. Τις αριθμ. 184/05/24-1 -2017 και 1217/27/2-5-2017 
αποφάσεις του Δ.Σ. του Ο.Α.Ε.Δ που υπεβλήθηκαν στο 
Υπουργείο Εργασίας, Κοινωνικής Ασφάλισης και Κοι- 

νωνικής Αλληλεγγύης με τα αριθμ. 8162/2-02-2017 και 
31854/3-5-2017 έγγραφα του ΟΑΕΔ. 

37. Τις αριθμ. 16698/649/7-4-2017 και 20534/806/ 
18-5-2017 εισηγήσεις της Προϊστάμενης της Γενικής 
Διεύθυνσης Οικονομικών Υπηρεσιών του Υπουργείου 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης σύμφωνα με την παρ. 5(ε) του άρθρου 24 του 
ν. 4270/2014 (Α' 143). 

38. Την ανάγκη επιδότησης πρακτικής άσκησης 15.960 
σπουδαστών των ΕΠΑ.Σ. μαθητείας του ΟΑΕΔ του 
ν. 3475/2006 (Α' 146), που θα απασχοληθούν στο Δημό¬ 
σιο, σε φορείς του Δημοσίου Τομέα, σε Ο.Τ.Α, σε επιχει¬ 
ρήσεις Ο.Τ.Α., σε ιδιωτικές επιχειρήσεις ή εκμεταλλεύσεις, 
σε συνεταιρισμούς, σε σωματεία κ.τ.λ. 

39. Το γεγονός ότι από τις διατάξεις της παρούσης 
προκαλείται συνολική δαπάνη ύψους 19.641.600 € σε 
βάρος του ΚΑΕ 0545 του προϋπολογισμού του Ο.ΑΕ.Δ. 
του έτους 2017, η οποία συγχρηματοδοτείται από το ΕΚΤ 
και θα ενταχθεί στο πρόγραμμα Δημοσίων Επενδύσεων 
(ΠΔΕ) του Υπουργείου Εργασίας, Κοινωνικής Ασφάλι¬ 
σης και Κοινωνικής Αλληλεγγύης. Ειδικότερα η ανωτέρω 
δράση θα συγχρηματοδοτηθεί από το ΕΠ «ΑΝΑΠΤΥΞΗ 
ΑΝΘΡΩΠΙΝΟΥ ΔΥΝΑΜΙΚΟΥ, ΕΚΠΑΙΔΕΥΣΗ ΚΑΙ ΔΙΑ ΒΙΟΥ 
ΜΑΘΗΣΗ»Τομέας «Εκπαίδευση, Δια Βίου Μάθηση» σύμ¬ 
φωνα με την απόφαση της 14ης Επιτροπής Παρακολού¬ 
θησης (ΕπΠα) 01 - 02 - 2017 (ΑΔΑ: ΨΕΠΙ465Χ18-10Υ). 

Η δράση εμπίπτει α)στην Επενδυτική Προτεραιότητα 
10.4 για «τη βελτίωση της συνάφειας των συστημάτων 
εκπαίδευσης και κατάρτισης με την αγορά εργασίας, 
τη διευκόλυνση της μετάβασης από την εκπαίδευση 
στην εργασία και την ενίσχυση της επαγγελματικής 
εκπαίδευσης και των συστημάτων κατάρτισης και της 
ποιότητας τους μεταξύ άλλων μέσω μηχανισμών πρό¬ 
βλεψης των αναγκών σε δεξιότητες, της προσαρμογής 
των προγραμμάτων σπουδών και της καθιέρωσης και 
ανάπτυξης συστημάτων μάθησης με βάση την εργα¬ 
σία, συμπεριλαμβανομένων των διττών συστημάτων 
μάθησης και μαθητείας», β) στον ειδικό στόχο 10.4.1: 
Αύξηση των μαθητών/σπουδαστών/αποφοίτων που 
συμμετέχουν σε προγράμματα μαθητείας γ) στον κωδι¬ 
κό δράσης εξειδίκευσης 10.4.1.06.01 «Δράση: πρακτι¬ 
κή άσκηση/μαθητεία των ΕΠΑΣ μαθητείας του ΟΑΕΔ 
(Άξονες Προτεραιότητας 7, 8 και 9) Το ποσό που έχει 
προβλεφθεί ανέρχεται στα 65.000.000 € συνολικά για 
την «πρακτική άσκηση/μαθητεία των ΕΠΑΣ μαθητείας 
του ΟΑΕΔ» και προσδιορίζεται βάσει της σχετικής Πρό¬ 
σκλησης (Κωδ. Πρόσκλησης ΕΔΒΜ44/ΑΑ ΟΠΣ:1379) της 
Ειδικής Υπηρεσίας Διαχείρισης (ΕΥΔ) του ΕΠ «ΑΝΑΠΤΥ¬ 
ΞΗ ΑΝΘΡΩΠΙΝΟΥ ΔΥΝΑΜΙΚΟΥ, ΕΚΠΑΙΔΕΥΣΗ ΚΑΙ ΔΙΑ 
ΒΙΟΥ ΜΑΘΗΣΗ»Τομέας«Εκπαίδευση, Δια Βίου Μάθηση» 
(ΑΔΑ: ΩΖΑΞ465ΧΙ8-ΖΧΕ), αποφασίζουμε: 

ΚΕΦΑΛΑΙΟ Α 

ΑΡΘΡΟ 1 

Ο ΘΕΣΜΟΣ ΤΗΣ ΜΑΘΗΤΕΙΑΣ 

Οι Σχολές μαθητείας ιδρύθηκαν με το αριθμ. 3/ 
06.06.1952 (Α' 157) β.δ. «Περί εκπαιδεύσεως μαθητών - 
τεχνιτών», και εντάχθηκαν στη Δευτεροβάθμια Εκπαί¬ 
δευση με το ν. 1566/1985 (Α' 167). 


Με το ν. 2640/1998 (Α' 206) «Δευτεροβάθμια Τεχνική - 
Επαγγελματική και άλλες διατάξεις» εντάχθηκαν πλήρως 
στο θεσμικό πλαίσιο της Δευτεροβάθμιας Εκπαίδευσης 
(ΤΕΕ Α και Β Κύκλου). Σήμερα λειτουργούν ως Επαγ¬ 
γελματικές Σχολές (ΕΠΑ.Σ) βάσει του ν. 3475/2006 (Α' 
146) «Οργάνωση και Λειτουργία της Δευτεροβάθμιας 
Επαγγελματικής Εκπαίδευσης και άλλες διατάξεις», του 
άρθρου 46 του ν. 4186/2013 «Αναδιάρθρωση της Δευ¬ 
τεροβάθμιας Εκπαίδευσης (Α' 193) και του άρθρου 66 
του ν. 4386/2016 (Α' 83). 

Στις ΕΠΑ.Σ ΟΑΕΔ που λειτουργούν στο πλαίσιο της δευτε¬ 
ροβάθμιας επαγγελματικής εκπαίδευσης, εφαρμόζεται το 
δυϊκό σύστημα μαθητείας, το οποίο περιλαμβάνει θεωρητι¬ 
κά και εργαστηριακά μαθήματα στις σχολές και μαθητεία σε 
φορείς και επιχειρήσειςτου ιδιωτικού και δημόσιου τομέα. 

ΑΡΘΡΟ 2 

ΕΠΙΔΟΤΗΣΗ ΜΑΘΗΤΕΙΑΣ - ΠΡΑΚΤΙΚΗΣ ΑΣΚΗΣΗΣ 
ΠΛΑΙΣΙΟ ΕΝΤΑΞΗΣ - ΠΡΟΫΠΟΛΟΓΙΣΜΟΣ 
ΚΑΙ ΔΙΑΡΚΕΙΑ ΤΗΣ ΕΠΙΔΟΤΗΣΗΣ 

Η επιδότηση της μαθητείας/πρακτικής άσκησης σε 
χώρο εργασίας για τους μαθητές των ΕΠΑ.Σ μαθητείας 
του ν. 3475/2006, που θα απασχοληθούν στο Δημόσιο, 
σε φορείςτου ΔημοσίουΤομέα, σε Ο.Τ.Α, σε επιχειρήσεις 
Ο.Τ.Α., σε ιδιωτικές επιχειρήσεις ή εκμεταλλεύσεις, σε 
συνεταιρισμούς, σε σωματεία κ.λπ. το έτος 2017, ανέρ¬ 
χεται στο ποσό των 11€ ανά ημέρα κατά το χρονικό δι¬ 
άστημα από 1-1-2017 έως και 31-12-2017. Το ποσό της 
επιδότησης των 11€ καταβάλλεται στους εργοδότες, 
που απασχολούν μαθητές, ή στους μαθητές για κάθε 
ημέρα πρακτικής άσκησης τετραήμερης, πενθήμερης ή 
εξαήμερης απασχόλησης, ανεξάρτητα από το εξάμηνο 
μαθητείας -πρακτικής άσκησης, στο οποίο βρίσκονται. 

Η επιδότηση δεν καταβάλλεται για τις ημέρες της 
σπουδαστικής άδειας, κανονικής άδειας, ασθένειας, δώ¬ 
ρων και λοιπών επιδομάτων, (όπου αυτά εξακολουθούν 
να ισχύουν), διότι αυτή καταβάλλεται μόνο για τις ημέρες 
πραγματοποίησης μαθητείας -πρακτικής άσκησης, βάσει 
της ισχύουσας νομοθεσίας. 

Στις περιπτώσεις σπουδαστικής και κανονικής άδειας 
οι εργοδότες υποχρεούνται να καταβάλουν ολόκληρο 
το προβλεπόμενο ημερομίσθιο στους μαθητές. 

Στις περιπτώσεις απουσίας λόγω ασθένειας εφαρμό¬ 
ζονται οι διατάξεις των άρθρων 657-658 του Α.Κ. 

Το μέγιστο προβλεπόμενο κόστος για την επιδότηση 
των ασκούμενων μαθητών και η μέγιστη εκτιμώμενη 
δαπάνη που θα προκληθεί για το χρονικό διάστημα από 
1-1-2017 έως 31-12-2017 αναλύονται ως εξής: 

Β' ΤΑΞΗ 

3.500 μαθητές * 6 μήνες επιδότησης * 18 ημέρες το 
μήνα * 11 € επιδότηση = 4.158.000 € 

Α'ΤΑΞΗ 

4.400 μαθητές * 12 μήνες επιδότησης *18 ημέρες το 
μήνα * 11 € επιδότηση = 10.454.400 € 

Α' ΤΑΞΗ (νέοι μαθητές, Ιο τρίμηνο σχολικού έτους 
2017-2018) 

4.400 μαθητές * 3 μήνες επιδότησης * 18 ημέρες το 
μήνα * 11 € επιδότηση = 2.613.600 € 

ΣΥΝΟΛΙΚΟ ΠΟΣΟ: 17.226.000 € 

Για το ανωτέρω ποσό των 17.226.000 € υπάρχει σχε¬ 
τική πρόβλεψη στον προϋπολογισμό του ΟΑΕΔ έτους 
2017 και συγκεκριμένα στον ΚΑΕ 0545 «Επιδόματα εκ¬ 
παιδευόμενων σε σχολές». 

Το κόστος της παρούσης που εκτιμάται ότι θα δα- 
πανηθεί το 2017 για την επιδότηση της μαθητείας/ 
πρακτικής άσκησης των μαθητών της Α' και Β' τάξης 
των ΕΠΑ.Σ, θα συγχρηματοδοτηθεί από την Ευρωπαϊ¬ 
κή Ένωση στο πλαίσιο της νέας προγραμματικής περι¬ 
όδου ΕΣΠΑ 2014-20 (Επενδυτική Προτεραιότητα 10.4 
Κωδικός Πρόσκλησης Πράξης ΕΔΒΜ 44 για την πρακτική 
άσκηση των ΕΠΑ.Σ μαθητείας ΟΑΕΔ -Α.Π. 7, 8, 9, βάσει 
των αποφάσεων α) της 2ης Επιτροπής Παρακολούθησης 
του Επιχειρησιακού Προγράμματος «Ανάπτυξη Ανθρώ¬ 
πινου Δυναμικού, Εκπαίδευση και Δια Βίου Μάθηση» 
(26-10-2016) (ΑΔΑ: Ω0ΖΧ465307-ΗΩ3) και β) της 
14ης Επιτροπής Παρακολούθησης του Επιχειρησιακού 
Προγράμματος «Ανάπτυξη Ανθρώπινου Δυναμικού, 
Εκπαίδευση και Δια Βίου Μάθηση» (1-2-2017) (ΑΔΑ: 
ΨΕΠΙ465Χ18-10Υ). Η χρηματοδότηση αφορά τις 13 Πε¬ 
ριφέρειες της χώρας. 

Σε περίπτωση μη ένταξης στην επενδυτική προτεραι¬ 
ότητα 10.4 του παραπάνω Επιχειρησιακού Προγράμ¬ 
ματος, το ποσό των 17.226.000 € θα καλυφθεί από τον 
προϋπολογισμό του έτους 2017, στον οποίο υπάρχει 
σχετική πρόβλεψη (ΚΑΕ 0545). 

ΑΡΘΡΟ 3 

ΣΤΟΧΟΣ ΤΗΣ ΠΡΑΞΗΣ - ΩΦΕΛΟΥΜΕΝΟΙ 

Κύριος στόχος της πράξης είναι η ανάπτυξη επαγγελ¬ 
ματικών δεξιοτήτων και η ομαλή μετάβαση στην αγορά 
εργασίας, νέων ηλικίας 16-23 ετών, μέσω της συμμετοχής 
σε προγράμματα μαθητείας που υλοποιούνται στις ΕΠΑΣ 
ΟΑΕΔ. Το δυϊκό σύστημα μαθητείας που εφαρμόζουν οι 
ΕΠΑ.Σ συνδυάζει τη θεωρητική και εργαστηριακή εκπαί¬ 
δευση στο σχολείο με την εκπαίδευση σε πραγματικές 
συνθήκες εργασίας (οη-ΐήθ-]οό ΐι-θίπίπς]). Η εξεύρεση 
θέσεων μαθητείας αποτελεί κύρια μέριμνα του συνόλου 
των εκπαιδευτικών των ΕΠΑ.Σ ΟΑΕΔ. Το έργο αυτό έχει 
καταστεί ιδιαίτερα δύσκολο τα τελευταία χρόνια, λόγω 
των δυσμενών οικονομικών συνθηκών που επηρεάζουν 
την αγορά εργασίας. 

Ωφελούμενοι της πράξης είναι το σύνολο των μαθη¬ 
τών των ΕΠΑ.Σ μαθητείας του ΟΑΕΔ που φοιτούν στις 
εν λόγω Σχολές κατά το χρονικό διάστημα 1-1-2017 έως 
και 31-12-2017. 

ΑΡΘΡΟ 4 

ΜΗΤΡΩΑ ΕΡΓΟΔΟΤΩΝ - ΕΥΡΕΣΗ ΘΕΣΕΩΝ 

ΠΡΑΚΤΙΚΗΣ ΑΣΚΗΣΗΣ 

Α) Σε κάθε ΕΠΑ.Σ τηρείται Μητρώο εργοδοτών Ιδιωτι¬ 
κού Τομέα, το οποίο εμπλουτίζεται και επικαιροποιείται 
σε συνεχή βάση, με ευθύνη των υπευθύνων εκπαιδευτι¬ 
κών για πρακτική άσκηση και για το οποίο ενημερώνεται 
η Διεύθυνση Εκπαίδευσης ΟΑΕΔ. 

Β) Όλες οι επιχειρήσεις, των οποίων η δραστηριότητα 
συνάδει με τις ειδικότητες και τα προγράμματα σπου¬ 
δών των ΕΠΑ.Σ, είναι δυνατόν να ενταχθούν στο ως άνω 
Μητρώο. 


ΑΡΘΡΟ 5 

ΟΡΟΙ ΥΛΟΠΟΙΗΣΗΣ ΜΑΘΗΤΕΙΑΣ/ 

ΠΡΑΚΤΙΚΗΣ ΑΣΚΗΣΗΣ 

5.1. Η μαθητεία/πρακτική άσκηση των μαθητών των 
ΕΠΑ.Σ μαθητείας πραγματοποιείται σε επιχειρήσεις του 
δημοσίου ή ιδιωτικού τομέα, σε αντίστοιχες εργασίες 
με την ειδικότητα τους, βάσει προγράμματος και είναι 4 
ημερολογιακά εξάμηνα. 

Τα εξάμηνα αυτά καλούνται εξάμηνα πρακτικής άσκη¬ 
σης και διακρίνονται σε 1 ο, 2ο, 3ο, και 4ο. 

Η ημερομηνία λήξης του τελευταίου εξαμήνου πρα¬ 
κτικής άσκησης ταυτίζεται με την ημερομηνία λήξης του 
διδακτικού έτους. 

Η ημερήσια απασχόληση όλων των πρακτικά ασκου¬ 
μένων ορίζεται στις έξι (6) ώρες. 

5.2. Υποχρεώσεις εργοδοτών 

Η επιχείρηση, που απασχολεί μαθητές υποχρεούται: 

α) Να υπογράφει το συμφωνητικό μαθητείας. 

β) Να εφαρμόζει το ειδικό πρόγραμμα πρακτικής 
άσκησης των μαθητών. 

γ) Να διαθέτει, για την απαιτούμενη από το πρόγραμ¬ 
μα χρονική διάρκεια, το απαραίτητο προσωπικό και τις 
κατάλληλες εγκαταστάσεις για την εφαρμογή του προ¬ 
γράμματος άσκησης. 

δ) Να δέχεται το εποπτικό προσωπικό των ΕΠΑ.Σ μα¬ 
θητείας για τον έλεγχο της εφαρμογής του προγράμμα¬ 
τος και να συνεργάζεται με αυτό, για τη βελτίωση της 
πρακτικής άσκησης, καθώς και για την αξιολόγηση της 
απόδοσης των πρακτικά ασκουμένων σε αυτή μαθητών. 

ε) Να τηρεί τους αυστηρότερους όρους ασφαλείας και 
προστασίας των μαθητών, που προβλέπονται από τις 
κείμενες διατάξεις, για την ασφάλεια των εργαζομένων, 
χωρίς να απαιτείται η έκδοση βιβλιαρίου ανηλίκων του 
ν. 1837/1989. 

στ) Να ακυρώσει το συμφωνητικό μαθητείας, αν ο μα¬ 
θητής διακόψει τη φοίτηση του στην ΕΠΑ.Σ μαθητείας, ή 
δεν είναι συνεπής προς τις υποχρεώσεις του. 

5.3. Υποχρεώσεις μαθητών 

Οι μαθητές είναι υποχρεωμένοι να παρακολουθούν τα 
προγράμματα μαθητείας - πρακτικής άσκησης, καθόσον, 
μαθητής που συστηματικά και αδικαιολόγητα απουσιά¬ 
ζει από την πρακτική του άσκηση και εφόσον οι απουσί¬ 
ες του υπερβαίνουν το 1 /6 των εργασίμων ημερών του 
εξαμήνου μαθητείας, χάνει την ιδιότητα του μαθητή των 
ΕΠΑ.Σ μαθητείας, με απόφαση του Διοικητή και μετά από 
εισήγηση του Συλλόγου Διδασκόντων. 

Μαθητής, ο οποίος έχει τοποθετηθεί σε εργασία από 
τη Διεύθυνση Εκπαίδευσης, ή από την ΕΠΑ.Σ μαθητείας 
και στη συνέχεια, με υπαιτιότητα του και χωρίς τη συ¬ 
ναίνεση της ΕΠΑ.Σ μαθητείας χάσει αυτή τη θέση, δεν 
έχει δικαίωμα απαίτησης επανατοποθέτησης, αλλά είναι 
υποχρεωμένος να αναζητήσει μόνος του εργασία. 

5.4. Σύμβαση μαθητείας 

Ο μαθητής ή ο κηδεμόνας του, (σε περίπτωση που 
είναι ανήλικος), υπογράφει με τον εργοδότη ή τον εκ¬ 
πρόσωπο του, αμέσως μόλις προσληφθεί, συμφωνητικό/ 
Σύμβαση μαθητείας σε έντυπο, που χορηγείται από την 
ΕΠΑ.Σ μαθητείας και το οποίο επικυρώνεται υπογραφό- 
μενο από το Διευθυντή της ΕΠΑ.Σ. 

Ο τύπος και το περιεχόμενο του Συμφωνητικού/Σύμ- 
βασης μαθητείας καθορίζονται με απόφαση του Διοικη¬ 
τή του ΟΑΕΔ και σε αυτό αναφέρεται κυρίως ο χρόνος 
έναρξης και λήξης της πρακτικής άσκησης του μαθητή 
και οι υποχρεώσεις της επιχείρησης, που απορρέουν από 
την εφαρμογή του προγράμματος μαθητείας. 

Το συμφωνητικό αυτό συντάσσεται σε τρία αντίγραφα 
και λαμβάνουν από ένα οι κατωτέρω: 
α) ο μαθητής, ή ο γονέας, ή ο κηδεμόνας 
β) ο εργοδότης 
γ) η ΕΠΑ.Σ μαθητείας 

5.5. Παρακολούθηση Εφαρμογής Προγράμματος μα¬ 
θητείας- πρακτικής άσκησης 

Την εποπτεία, για την εφαρμογή του προγράμματος 
μαθητείας-πρακτικής άσκησης στους τόπους εργασίας 
των μαθητών ασκεί ο ΟΑΕΔ με τους εκπαιδευτικούς των 
ΕΠΑ.Σ μαθητείας. 

Την ευθύνη του συντονισμού, για την εφαρμογή της 
εποπτείας στο πρόγραμμα μαθητείας - πρακτικής άσκη¬ 
σης, έχει ο Διευθυντής της ΕΠΑ.Σ μαθητείας, σύμφωνα 
με τις εκάστοτε υφιστάμενες αποφάσεις της Διοίκησης 
του ΟΑΕΔ. 

Έργο των εκπαιδευτικών στην προκειμένη περίπτωση 
είναι: 

α) Να παρακολουθούν την ακριβή εφαρμογή των προ¬ 
γραμμάτων μαθητείας -πρακτικής άσκησης στις επιχει¬ 
ρήσεις, στις οποίες είναι τοποθετημένοι μαθητές των 
ΕΠΑ.Σ μαθητείας και να υποβάλουν σχετικές εκθέσεις. 

β) Να επιλαμβάνονται, προκειμένου να επιλυθούν οι 
τυχόν διαφορές μεταξύ μαθητών και εργοδοτών. 

γ) Να συνεργάζονται με τους εποπτεύοντες τους μα¬ 
θητές σε κάθε επιχείρηση, αλλά και με τη Διεύθυνση 
της ΕΠΑΣ μαθητείας, προκειμένου να εξασφαλιστούν 
οι καλύτερες δυνατές προϋποθέσεις πρακτικής και θε¬ 
ωρητικής κατάρτισης. 

Τα συμπεράσματα από τους επιτόπιους ελέγχους 
στους χώρους εργασίας αποτυπώνονται κάθε μήνα σε 
επί μέρους εκθέσεις των εκπαιδευτικών και αποστέλλο- 
νται στη Διεύθυνση Εκπαίδευσης του ΟΑΕΔ. 

Για τη διενέργεια των ως άνω ελέγχων προκαλείται 
δαπάνη η οποία μπορεί να εκτιμηθεί έκτων προτέρων, 
καθόσον εξαρτάται από πραγματικά γεγονότα (αριθμός 
πραγματοποιούμενων ελέγχων κ.λπ.), έχουν δε εγγρά¬ 
φει οι απαιτούμενες πιστώσεις στον προϋπολογισμό του 
ΟΑΕΔ έτους 2017, ενώ για τα επόμενα οικονομικά έτη 
θα ληφθεί μέριμνα για την εγγραφή των αντίστοιχων 
πιστώσεων στον εν λόγω προϋπολογισμό. 

Η δαπάνη από τη διενέργεια των ελέγχων δεν αποτελεί 
επιλέξιμη δαπάνη του προγράμματος και θα βαρύνει τον 
προϋπολογισμό του ΟΑΕΔ. 

5.6. Τα ανωτέρω προβλέπονται αναλυτικά στην αριθμ. 
40087/6-12-2007 (Β' 2376) κοινή απόφαση των Υπουρ¬ 
γών Εθνικής Παιδείας και Θρησκευμάτων και Απασχόλη¬ 
σης και Κοινωνικής Προστασίας «Κανονισμός Λειτουργί¬ 
ας των Επαγγελματικών Σχολών Μαθητείας (ΕΠΑ.Σ) του 
ΟΑΕΔ του ν. 3475/2006». 


ΑΡΘΡΟ 6 

ΔΙΑΔΙΚΑΣΙΑ ΧΟΡΗΓΗΣΗΣ ΕΠΙΔΟΤΗΣΗΣ 

Με στόχο την απλοποίηση της διαδικασίας και μείωσης 
της γραφειοκρατίας, η επιδότηση της μαθητείας/πρακτι¬ 
κής άσκησης από 1 -7-2017 θα καταβάλλεται απευθείας 
στους μαθητές. 

Ειδικότερα: 

Για τους μαθητές Β' τάξης του σχολικού έτους 2016- 
2017: 

Η καταβολή της επιδότησης θα συνεχίσει να πραγ¬ 
ματοποιείται όπως έχει συμφωνηθεί μέχρι τη λήξη της 
σύμβασης μαθητείας (30-6-2017), σύμφωνα με την κοινή 
υπουργική απόφαση 24018/411/2016 (ΦΕΚ Β' 1562). 

Για τους μαθητές Α' τάξης του σχολικού έτους 2016- 
2017, η καταβολή της επιδότησης θα πραγματοποιείται 
αποκλειστικά στους μαθητές από 1 -7-2017. 

Διαδικασία καταβολής επιδότησης στους μαθητές 

Οι φορείς, που απασχολούν για την πρακτική τους 
άσκηση μαθητές, οι οποίοι δικαιούνται επιδότηση, 
αποστέλλουν στις αντίστοιχες ΕΠΑ.Σ, όπου φοιτούν οι 
μαθητές, επικυρωμένο μηνιαίο δελτίο απασχόλησης των 
μαθητών στην επιχείρηση, που τους προσκομίζουν οι 
μαθητές, το οποίο αποτελεί το ατομικό βιβλίο παρουσίας 
των μαθητών, καθ’ όλη την διάρκεια του έτους. 

Τα παραπάνω δελτία, τα οποία πρωτοκολλούνται στη 
Γραμματεία της Σχολής, θα πρέπει να αποστέλλονται 
στις ΕΠΑ.Σ το αργότερο εντός 10ημέρου από τη λήξη 
κάθε μήνα. 

Στη συνέχεια οι ΕΠΑ.Σ, με βάση τα μηνιαία δελτία απα¬ 
σχόλησης, που λαμβάνουν από τους φορείς, συντάσσουν 
μηνιαίες καταστάσεις ημερών εργασίας των ασκουμένων 
μαθητών με το ποσό της επιδότησης, που δικαιούνται. 

Οι ως άνω καταστάσεις αποστέλλονται στην οικεία 
Περιφερειακή Διεύθυνση του ΟΑΕΔ για έγκριση και στη 
συνέχεια οι διαχειριστές των ΕΠΑ.Σ προβαίνουν στην 
πίστωση των ποσών στους ατομικούς τραπεζικούς λο¬ 
γαριασμούς των μαθητών. 

Η επιδότηση στους μαθητές καταβάλλεται μετά το 
πέρας κάθε διμήνου και εφόσον έχουν υποβληθεί τα 
μηνιαία δελτία απασχόλησης, καθώς και η απόδειξη, ότι 
έχουν καταβληθεί οι ασφαλιστικές εισφορές. 

Στην παραπάνω περίπτωση, ο Διευθυντής της ΕΠΑ.Σ 
είναι υπεύθυνος για τον έλεγχο και την έγκριση της κα¬ 
ταβολής της επιδότησης. Πιο συγκεκριμένα, ο Διευθυ¬ 
ντής της ΕΠΑ.Σ μαθητείας, προκειμένου να καταβάλει 
την επιδότηση στους μαθητές, θα πρέπει να ελέγχει τις 
ΑΠΔτων επιχειρήσεων, που έχουν υποβληθεί στο ΙΚΑ. 

Διαδικασία καταβολής επιδότησης στους εργοδότες 
(έως 30-6-2017) 

Οι εργοδότες, που δικαιούνται επιδότηση, αποστέλ¬ 
λουν στις αντίστοιχες ΕΠΑ.Σ, όπου φοιτούν οι μαθητές, 
σχετικό έγγραφο με αναλυτικό μηνιαίο δελτίο παρου¬ 
σίας, που περιλαμβάνει το ονοματεπώνυμο των απα¬ 
σχολούμενων μαθητών, την ειδικότητά τους, τις ημέρες 
απασχόλησης τους, το ποσό που αντιστοιχεί για την 
επιδότηση από τον ΟΑΕΔ και τη στήλη υπεύθυνης δή¬ 
λωσης, όπου υπογράφουν οι μαθητές, συνοδευόμενο 
από βεβαίωση - υπεύθυνη δήλωση (του άρθρου 8 του 
ν. 1599/1986), ως απόδειξη, ότι έχουν καταβληθεί οι 

ασφαλιστικές εισφορές για τους μαθητές, ή/και Ανα¬ 
λυτικές Δηλώσεις (ΑΠΔ) του τριμήνου πληρωμής. Η ως 
άνω κατάσταση θεωρείται από το Διευθυντή της ΕΠΑ.Σ 
μαθητείας. 

Τα σχετικά δικαιολογητικά και οι πρωτότυπες κατα¬ 
στάσεις με το ακριβές ποσό μετά τον έλεγχο ΑΠΔ-ΙΚΑ για 
τους μαθητές, υποβάλλονται στην οικεία Περιφερειακή 
Διεύθυνση με διαβιβαστικό έγγραφο, στο οποίο υπάρχει 
η υπογραφή του Διευθυντή της ΕΠΑ.Σ και η σφραγίδα 
του Σχολείου, προκειμένου να γίνει ο έλεγχος και να δο¬ 
θεί η τελική έγκριση. 

Η καταβολή της επιδότησης στους εργοδότες γίνεται 
από την ΕΠΑ.Σ μαθητείας και υπεύθυνος για την κατα¬ 
βολή είναι ο Διευθυντής. 

Ο εργοδότης, ο οποίος έχει συμφωνήσει με το σχο¬ 
λείο, ότι θα λαμβάνει αυτός την επιδότηση, οφείλει στο 
τέλος κάθε μήνα να καταβάλει το σύνολο της αμοιβής 
στο μαθητή, που αντιστοιχεί στα πραγματοποιηθέντα 
ημερομίσθιά του. 

Η καταβολή της επιδότησης θα αποδεικνύεται από τον 
τραπεζικό λογαριασμό του μαθητή. 

Η επιδότηση καταβάλλεται στους εργοδότες εντός του 
εξαμήνου σε δύο δόσεις ανά τρίμηνο δεδουλευμένα. 
Το ποσό της επιδότησης των 11€ καταβάλλεται εξ’ ολο¬ 
κλήρου στο μαθητή από τον εργοδότη για κάθε ημέρα 
πρακτικής άσκησης και αποτελεί μέρος της ημερήσιας 
αμοιβής, που υποχρεούται να καταβάλει ο εργοδότης 
για τον πρακτικά ασκούμενο (σύμφωνα με τα προβλε- 
πόμενα στην παρούσα). 

Σε περίπτωση, που ο εργοδότης δεν τηρεί μία από τις 
υποχρεώσεις, οι οποίες προβλέπονται από τις διατάξεις 
της κείμενης νομοθεσίας, υποχρεούται να επιστρέφει την 
επιδότηση, που πήρε μέχρι την ημέρα της εξακρίβωσης 
της μη τήρησης αυτής, επιφυλασσόμενης κάθε τυχόν 
άλλης νόμιμης κύρωσης. 

Όταν γίνει η κατάθεση των χρημάτων στην τράπεζα επ' 
ονόματι των δικαιούχων φορέων, το γραμμάτιο είσπρα¬ 
ξης, που θα εκδώσει η Τράπεζα διατηρείται στο Σχολείο 
σαν εξοφλητικός τίτλος. 

Ως προθεσμία καταβολής της επιδότησης και στις δύο 
ως άνω περιπτώσεις ορίζονται οι τρεις (3) μήνες από το 
τέλος του κάθε τριμήνου, με την προϋπόθεση, ότι ως 
τρίμηνα νοούνται οι μήνες Ιανουάριος - Φεβρουάριος - 
Μάρτιος (1 ο τρίμηνο), Απρίλιος - Μάιος - Ιούνιος (2ο τρί¬ 
μηνο), Ιούλιος - Αύγουστος - Σεπτέμβριος (3ο τρίμηνο) 
και Οκτώβριος - Νοέμβριος - Δεκέμβριος (4ο τρίμηνο). 

Διευκρινίζεται, ότι από το ως άνω χρονικό διάστημα 
(των 3 μηνών) οι δύο (2) μήνες θα αφορούν αυστηρά και 
αποκλειστικά στη συγκέντρωση των δικαιολογητικών 
από πλευράς των ΕΠΑ.Σ μαθητείας και ο ένας (1) μήνας 
θα αφορά στη διαδικασία ελέγχου και τελικής έγκρισης 
από πλευράς Περιφερειακής Διεύθυνσης. (Σημειώνουμε, 
ότι ο ένας μήνας θα υπολογίζεται βάσει αριθμού πρωτο¬ 
κόλλου της Περιφερειακής Διεύθυνσης). 

Εάν παρέλθει το τρίμηνο και δεν έχει εισπραχθεί από 
τους ως άνω δικαιούχους, (εργοδότη ή μαθητή), η επι¬ 
δότηση, οι περιπτώσεις εκπρόθεσμης καταβολής των 
ποσών τη επιδότησης θα εγκρίνονται κατ' εξαίρεση με 
απόφαση του Διοικητή του ΟΑΕΔ, μετά από αιτιολογη¬ 
μένη πρόταση των Διευθυντών των ΕΠΑ.Σ. 


ΑΡΘΡΟ 7 

ΕΛΕΓΧΟΣ - ΔΗΜΟΣΙΟΝΟΜΙΚΕΣ ΔΙΟΡΘΩΣΕΙΣ 
Για τα ζητήματα επαληθεύσεων, ελέγχου, δημοσιονο¬ 
μικών διορθώσεων εφαρμόζεται ο ν. 4314/2014 (Α' 265) 
σχετικά με τη διαχείριση, τον έλεγχο και την εφαρμογή 
αναπτυξιακών παρεμβάσεων για την προγραμματική 
περίοδο 2014-2020. 

ΑΡΘΡΟ 8 

ΤΗΡΗΣΗ ΟΡΩΝ ΠΛΗΡΟΦΟΡΗΣΗΣ 

ΚΑΙ ΔΗΜΟΣΙΟΤΗΤΑΣ 

Ο ΟΑΕΔ ως δικαιούχος πράξεων του Επιχειρησιακού 
Προγράμματος «Ανάπτυξη Ανθρώπινου Δυναμικού, Εκ¬ 
παίδευση και Διά Βίου Μάθηση 2014-2020» έχει μια σει¬ 
ρά υποχρεώσεων ως προς την πληροφόρηση και την επι¬ 
κοινωνία. Οι υποχρεώσεις αυτές προκύπτουν κυρίως από 
τον κανονισμό (ΕΕ) αριθμ. 1303/2013 και τον εκτελεστικό 
κανονισμό (ΕΕ) αριθμ. 821/2014 και κωδικοποιούνται 
στον Επικοινωνιακό Οδηγό ΕΣΠΑ 2014-2020, ο οποίος 
εκπονήθηκε το Μάιο του 2015 και εφαρμόζεται σε όλα τα 
Επιχειρησιακά Προγράμματα που συγχρηματοδοτούνται 
από τα Ευρωπαϊκά Διαρθρωτικά Ταμεία (ΕΔΕΤ), συμπε¬ 
ριλαμβανομένου και του ΕΚΤ, και προσαρμόζεται κατά 
περίπτωση στις σχετικές υποχρεώσεις που προκύπτουν 
από τους κανονισμούς της Ευρωπαϊκής Επιτροπής. 

ΚΕΦΑΛΑΙΟ Β' 

Το άρθρο 2 της αριθμ. 29378/408/26-6-2015 κοινής 
υπουργικής απόφασης σχετικά με την επιδότηση της 
πρακτικής άσκησης των μαθητών ΕΠΑ.Σ. μαθητείας του 
ΟΑΕΔ του ν. 3475/2006 (Α' 146), που θα απασχοληθούν 
στο Δημόσιο, σε φορείςτου ΔημοσίουΤομέα, σε Ο.Τ.Α., 
σε ιδιωτικές επιχειρήσεις, σε συνεταιρισμούς, σε σωμα¬ 
τεία κ.λπ. για το έτος 2015 (Β' 1275), συμπληρώνεται με 
νέο εδάφιο ως εξής: 

Η χρηματοδότηση των επιδομάτων πρακτικής άσκη¬ 
σης/μαθητείας των μαθητών της Α' τάξης των ΕΠΑ.Σ του 
σχολικού έτους 2015-2016, αντιστοιχεί στο Δ' τρίμηνο 
του έτους 2015 και υπολογίζεται ως εξής: 

3.660 μαθητές χ 11 €/ημέρα = 40.260 € 

40.260 €/ημέρα χ 5 ημέρες/εβδομάδα= 201.300 € 

201.300 €/εβδομάδα χ 4 εβδομάδες/μήνα=805.200 € 
805.200 € X 3 μήνες= 2.415.600 € 

Το ποσό των 2.415.600 € που εκτιμάται ότι θα δαπα- 
νηθεί για τα επιδόματα πρακτικής άσκησης/μαθητείας 
των μαθητών του Δ' τριμήνου της Α' τάξης των ΕΠΑ.Σ 
του σχολικού έτους 2015-2016 θα συγχρηματοδοτη¬ 
θεί στο πλαίσιο της προγραμματικής περιόδου ΕΣΠΑ 
2014-20 από το Επιχειρησιακό Πρόγραμμα Ανάπτυξη 
Ανθρώπινου Δυναμικού, Εκπαίδευση, Διά Βίου Μάθηση, 
Επενδυτική Προτεραιότητα 10.4. 

Η χρηματοδότηση αφορά και στις 13 Περιφέρειες της 
χώρας. Σε περίπτωση μη ένταξης της σχετικής πράξης 
στο ΕΠ ΑΝΑΔ ΕΔΒΜ ή υποχρηματοδότησηςτα σχετικά 
ποσά καλύπτονται από τον προϋπολογισμό του ΟΑΕΔ 
(ΚΑΕ 0545). 

Η ισχύς της απόφασης αυτής αρχίζει από 1 /01 /2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2017 

Οι Υπουργοί 

Αναπληρωτής Υπουργός Υφυπουργός 
Οικονομίας Παιδείας, Έρευνας 

και Ανάπτυξης και Θρησκευμάτων 

ΑΛΕΞΑΝΔΡΟΣ ΧΑΡΙΤΣΗΣ ΔΗΜΗΤΡΙΟΣ ΜΠΑΞΕΒΑΝΑΚΗΣ 

Αναπληρώτρια Υπουργός 
Εργασίας, Κοινωνικής Ασφάλισης 
και Κοινωνικής Αλληλεγγύης 

ΟΥΡΑΝΙΑ ΑΝΤΩΝΟΠΟΥΛΟΥ 


Αριθμ. 42346 _ (2) 

Καθορισμός προσωρινών θέσεων εργασίας κρα¬ 
τουμένων στο Κατάστημα Κράτησης Μαλανδρίνου. 

Η ΠΡΟΪΣΤΑΜΕΝΗ ΤΗΣ ΔΙΕΥΘΥΝΣΗΣ 
ΟΡΓΑΝΩΣΗΣ ΚΑΙ ΛΕΙΤΟΥΡΓΙΑΣ 
ΚΑΤΑΣΤΗΜΑΤΩΝ ΚΡΑΤΗΣΗΣ ΤΟΥ ΥΠΟΥΡΓΕΙΟΥ 
ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τις διατάξεις: 

α) των άρθρων 40, 41 και 43 παρ. 3 του ν. 2776/1999 
«Σωφρονιστικός Κώδικας» (Α' 291), όπως ισχύει και 

β) του π.δ/τος 342/2000 «Αύξηση του ανωτάτου ορίου 
του ευεργετικού υπολογισμού ημερών ποινής καταδίκων 
και υποδίκων λόγω εργασίας» (Α' 296), όπως ισχύει. 

2. Την αριθμ. 72923/29-10-2014 απόφαση του Υπουργού 
Δικαιοσύνης, Διαφάνειας και Ανθρωπίνων Δικαιωμάτων 
με θέμα: «Μεταβίβαση αρμοδιοτήτων του Υπουργού Δι¬ 
καιοσύνης, Διαφάνειας και Ανθρωπίνων Δικαιωμάτων στο 
Γενικό Γραμματέα του Υπουργείου, στο Γενικό Γραμματέα 
Αντεγκληματικής Πολιτικής, στο Γενικό Γραμματέα Διαφά¬ 
νειας και Ανθρωπίνων Δικαιωμάτων, στους Προϊσταμένους 
Γενικών Διευθύνσεων, Διευθύνσεων και Τμημάτων της Κε¬ 
ντρικής Υπηρεσίας του Υπουργείου Δικαιοσύνης, Διαφάνει¬ 
ας και Ανθρωπίνων Δικαιωμάτων και στους Προϊσταμένους 
των περιφερειακών υπηρεσιών αυτού» (Β' 2895). 

3. Το αριθμ. 19/23-5-2017 πρακτικό του Συμβουλίου 
Εργασίας Κρατουμένων του Καταστήματος Κράτησης 
Μαλανδρίνου. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Καθορίζουμε πέντε (5) προσωρινές θέσεις εργασίας 
κρατουμένων, για τη συγκρότηση έκτακτου ειδικού συ¬ 
νεργείου στο Κατάστημα Κράτησης Μαλανδρίνου και για 
χρονικό διάστημα (3) μηνών, προκειμένου να τοποθετη¬ 
θούν πλακίδια και να γίνει ελαιοχρωματισμός χώρων του 
εν λόγω Καταστήματος. 

Οι κρατούμενοι που θα τοποθετηθούν για εργασία στις 
ανωτέρω θέσεις, δικαιούνται ευεργετικό υπολογισμό 
ημερών εργασίας μόνο, χωρίς άλλη αμοιβή κάθε είδους, 
σύμφωνα με τους όρους και προϋποθέσεις των σχετικών 


διατάξεων του π.δ/τος 342/2000 «Αύξηση του ανωτάτου 
ορίου του ευεργετικού υπολογισμού ημερών ποινής κατα¬ 
δίκων και υποδίκων λόγω εργασίας» (Α' 296), όπως ισχύει. 

Μετά το πέρας εκτέλεσης των ανωτέρω εργασιών, 
παύει να ισχύει η απόφαση αυτή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουνίου 2017 
Η Προϊσταμένη της Διεύθυνσης 
ΚΑΝΕΛΛΑ ΣΠΑΝΟΜΙΧΟΥ 


Αριθμ. 9365 _ (3) 

Άδεια ίδρυσης Σχολής βυζαντινής μουσικής με 
την επωνυμία «Σ.Β.Μ.Ι.Ν. ΑΓΙΑΣ ΜΑΡΙΝΗΣ ΑΝΩ 
ΙΛΙΣΙΩΝ». 

Η ΔΗΜΑΡΧΟΣ ΖΩΓΡΑΦΟΥ 

Έχοντας υπόψη: 

1. Το άρθρο 75 παρ. I τομέας στ στοιχείο 28 
ν. 3463/2006, όπως προστέθηκε με την παρ. 4 του άρ¬ 
θρου 94 του ν. 3852/2010. 

2. Την παρ. ΙΖτου άρθρου 58 του ν. 3852/2010. 

3. Τις διατάξεις του β.δ. 16/1966 (ΦΕΚ 7/Α71966) 
«Περί ιδρύσεως ιδιωτικών μουσικών ιδρυμάτων - 
ΦΕΚ 7/Α71966». 

4. Το ν. 3207/2003 (ΦΕΚ 302/Α72003) «Ρύθμιση θεμά¬ 
των Ολυμπιακής προετοιμασίας και άλλες διατάξεις», 
άρθρο 10, παρ. 13. 

5. Την αριθμ. ΥΠ.ΠΟ/78036/2473/14.10.2004 (ΦΕΚ 1595/ 
Β72004) «Καθορισμός προδιαγραφών κτιρίων για στέγα¬ 
ση Μουσικού Εκπαιδευτηρίου», όπως αυτή τροποποιήθη¬ 
κε μετην αριθμ. ΥΠΠΟΤ/οικ. 38573/1216/31.3.2011 κοινή 
υπουργική απόφαση (ΦΕΚ693/Β72011). 

6. Το ν. 299/1976 «Περί ρυθμίσεως θεμάτων αφορώ- 
ντων εις τον κανονισμό λειτουργίας των ιδιωτικών μου¬ 
σικών ιδρυμάτων» (ΦΕΚ 90/Α71976). 

7. Το άρθρο 10 του ν. 3207/2003 « Ρύθμιση θεμάτων 
Ολυμπιακής προετοιμασίας και άλλες διατάξεις». 

8. Την αριθμ. 5563/11-04-2017 αίτηση του Νικολακό- 
πουλου Αριστείδη ( διορισμένου εκπροσώπου δια της 
αριθμ. 55/2017 πράξεως του Διοικητικού Συμβουλίου, 
του Ορθόδοξου Χριστιανικού Μορφωτικού και Φιλαν¬ 
θρωπικού Συλλόγου Ν.Π.Ι.Δ. ΜΗ ΚΕΡΔΟΣΚΟΠΙΚΟΥ ΧΑΡΑ¬ 
ΚΤΗΡΑ « Η ΑΓΙΑ ΜΑΡΙΝΑ ΑΝΩ ΙΛΙΣΙΩΝ» για την « έγκριση 
λειτουργίας Σχολής Βυζαντινής Μουσικής Ιερού Ναού 
Αγίας ΜαρίνηςΆνω Ιλισίων», αποφασίζουμε: 

Εγκρίνουμε την άδεια ίδρυσης Σχολής Βυζαντινής Μου¬ 
σικής με την επωνυμία:« Σ.Β.Μ.Ι.Ν. Αγίας ΜαρίνηςΆνω Ιλι- 
σίων», η οποία στεγάζεται σε κτίριο της οδού Λυκάβου 
47, Δήμου Ζωγράφου, από τον Ορθόδοξο Χριστιανικό 
Μορφωτικό και Φιλανθρωπικό Σύλλογο Ν.Π.Ι.Δ. ΜΗ ΚΕΡ¬ 
ΔΟΣΚΟΠΙΚΟΥ ΧΑΡΑΚΤΗΡΑ « Η ΑΓΙΑ ΜΑΡΙΝΑ ΑΝΩ ΙΛΙΣΙΩΝ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζωγράφου, 7 Ιουνίου 2017 
Η Δήμαρχος 
ΤΙ ΝΑ ΚΑΦΑΤΣΑΚΗ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2192/27.06.2017 


=τ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























